OMULAMUZI wa Kkooti Enkulu e Ntebe Joseph Murangira alagidde abantu basatu abavunaanibwa okutta Omuzungu Derrick Coggon eyali nnannyini bbaala ya 4 Turkeys e Ntebe okutandika okwewozaako.
Abawawaabirwa kuliko Fifi Indolo Masika (eyali muganzi w’omugenzi), Paul Ssentongo ne Alphonse Okot eyali omukuumi w’omugenzi.
Omusango guno kigambibwa baaguzza nga March 9, 2013 e Kiwafu mu Munisipaali y’e Ntebe bwe baakuba omugenzi amasasi agaamuttirawo.
Omulamuzi okubalagira okwewozaako kiddiridde omuserikale Joseph Ngabirano eyatwala ebyakozesebwa okutta omugenzi okumaliriza okuwa obujulizi.
Ono y’abadde omujulizi asembyeyo mu musango guno ku ludda lwa Gavumenti.
lug_Latn lug_Latn lug_Latn lug_Latn lug_Latn